前一陣子飯意主題餐廳受到好多傳媒嘅報道，次次去到都有好多人大排長龍。可能熱潮已過嘅關係，深水埗嗰間竟然冇人排隊？首先入到去侍應安排左我哋入房坐，都算幾靜，一班人傾計一流。然後我地點左招牌嘅蛋包飯，同埋點左個 risotto 。另外我哋仲叫咗個小食拼盤同埋每人一杯餐飲。餐飲真係好抵每人加杯珍珠奶茶都係加＄5。食物質素方便實在係性價比高，唔算話好好味嗰隻，但係都對得住呢個價錢。蛋包飯都算幾好味，你個risotto 同我略嫌味道一般。整體感覺良好，會再來！